આ બાબતે સ્થાનિક લારીઓવાળાએ જણાવ્યુ હતું કે, સવારે પોલીસનો કાફલો આવીને અમારી લારીઓ લઈને પોલીસ સ્ટેશને લઈ ગયા હતા. આ બાબતે અમોને માતર ગ્રામપંચાયત દ્વારા કોઈ નોટીસ પણ આપવામાં આવી નથી. આ બાબતે ગ્રામપંચાયતમાં રજૂઆત કરવા ગયા ત્યારે સરપંચ હાજર ન હતા. આ બાબતે સ્થાનિક માતર પોલીસ સ્ટેશનના પી.એસ.આઈ સી.પી.વાઘેલાએ જણાવ્યુ હતું કે, માતરમાં અઠવાડિયા પહેલા માતરના ખોખા બજાર વિસ્તારમાં સામાન્ય બોલાચાલીમાં ઉગ્ર સ્વરૂપ ધારણ કર્યુ હતું અને એકબીજાને ધમકી આપવાની બાબતે પોલીસ ફરિયાદ પણ થઇ હતી. ખોખાબજાર વિસ્તારમાં બંન્ને કોમ વચ્ચે સામાન્ય બોલાચાલીમાં થયેલી ઘટનાને પગલે માતર પોલીસ દ્વારા એક શાંતિ સમિતની બેઠક બન્ને પક્ષોના સમાજના આગેવાનો અને સરપંચ, સિનિયર સીટીજન્સને પણ બોલાવાયા હતા. આ મીટીંગમાં સિનિયર સીટીજન્સની રજૂઆત હતી કે, અગાઉ માતરની તમામ બસો ખોખાબજાર વિસ્તારમાં આવેલ પાણીની પરબને ફરતે બસ ઉભી રાખતા હતા. હાલમાં ત્યાં દબાણના કારણે હવે બસો ગોળ ફરતી નહી હોવાને કારણે બસો ત્યાં બંધ થઈ ગઈ હતી. જેથી કરીને આ દબાણ દૂર થાય તેમ સિનિયર સીટીજન્સોની રજૂઆત હતી. જેથી કરીને ફરીથી માતરમાં કોમી દંગલ ઉભું ના થાય અને માતરની શાંતિ બની રહે. માટે થઈને લોકોને રજૂઆતને લઈને અમોએ ત્યાં કાર્યવાહી કરી છે અને તેમની સામે કાયદેસરની કાર્યવાહી કરાશે.